Ο **Μπόστιαν Τσέζαρ** (σλοβενικά: Boštjan Cesar) (γενν. 9 Ιουλίου 1982) είναι Σλοβένος πρώην επαγγελματίας ποδοσφαιριστής, ο οποίος αγωνιζόταν ως κεντρικός αμυντικός.

Ο Σέζαρ έπαιξε σε Σλοβενία, Κροατία, Γαλλία, Αγγλία και Ιταλία. Με 101 διεθνείς συμμετοχές, είναι ο παίκτης με τις περισσότερες συμμετοχές όλων των εποχών της Εθνικής Σλοβενίας. Αγωνίστηκε με την ομάδα στο Παγκόσμιο Κύπελλο του 2010.

Σταδιοδρομία σε συλλόγους
-------------------------

Ο Τσεζάρ υπέγραψε τριετές συμβόλαιο με την Ολιμπίκ Μαρσέιγ το 2005, στην οποία μετακινήθηκε από την Ντιναμό Ζάγκρεμπ. Εντάχθηκε στη Γουέστ Μπρόμιτς Άλμπιον με δανεισμό έως τον Αύγουστο του 2007, με σκοπό μια μόνιμη μετακόμιση. Έκανε το ντεμπούτο του για την ομάδα σε μια νίκη 1–0 στο Λιγκ Καπ Αγγλίας επί της Μπόρνμουθ στις 14 Αυγούστου 2007. Το ντεμπούτο του στο πρωτάθλημα έγινε περισσότερο από δύο μήνες αργότερα, όταν η Γουέστ Μπρόμιτς νίκησε την Μπλάκπουλ με 2–1 στις 23 Οκτωβρίου 2007. Σκόραρε το μοναδικό του γκολ στη Γουέστ Μπρόμιτς στις 2 Φεβρουαρίου 2008, σε μια νίκη με 2–1 εναντίον της Μπέρνλι. Ο Τσέζαρ έκανε 24 εμφανίσεις για τη Γουέστ Μπρόμιτς σε όλες τις διοργανώσεις, αλλά επέστρεψε στη Μασσαλία στο τέλος της σεζόν αφού ο προπονητής Τόνι Μόουμπρεϊ αποφάσισε να μην επιδιώξει μόνιμη συμφωνία για τον παίκτη.

Υπέγραψε διετές συμβόλαιο με την Γκρενόμπλ Φουτ 38 τον Ιανουάριο του 2009 και σημείωσε το πρώτο του γκολ για τον σύλλογο στη δεύτερη εμφάνισή του, σε μια ισοπαλία με 1–1 εναντίον της ΦΚ Ζιροντέν ντε Μπορντώ. Τον Μάιο του 2010, η Κιέβο Βερόνα ανακοίνωσε την απόκτηση του Τσέζαρ με ελεύθερη μεταγραφή και εντάχθηκε επίσημα στην ομάδα την 1η Ιουλίου. Στις 31 Μαΐου 2011 υπέγραψε νέο διετές συμβόλαιο. Ολοκλήρωσε τη σταδιοδρομία του το 2020.

Εθνική ομάδα
------------

Ο Τσέζαρ έκανε το ντεμπούτο του για την Εθνική Σλοβενίας στις 12 Φεβρουαρίου 2003, παίζοντας σε ολόκληρη τη φιλική ήττα με 5–1 από την Ελβετία στη Νόβα Γκορίτσα. Στις 9 Οκτωβρίου 2004, σκόραρε το πρώτο του γκολ, σε μια νίκη επί της Ιταλίας, σε έναν αγώνα για τα προκριματικά του Παγκοσμίου Κυπέλλου του 2006, όπου ήταν η μοναδική ήττα της Ιταλίας καθώς κατέκτησε το Παγκόσμιο Κύπελλο.

Στις 15 Νοεμβρίου 2014, έκανε την 81η του εμφάνιση για την εθνική ομάδα, ξεπερνώντας τον Ζλάτκο Ζάχοβιτς ως ο παίκτης με τις περισσότερες συμμετοχές όλων των εποχών.

Στις 8 Οκτωβρίου 2017, ο Τσέζαρ έγινε ο πρώτος Σλοβένος παίκτης που έκανε 100 συμμετοχές για την Σλοβενία, σε μια εντός έδρας ισοπαλία με 2–2 με τη Σκωτία στα προκριματικά του Παγκοσμίου Κυπέλλου του 2018. Αποβλήθηκε στο τέλος του αγώνα. Ο Τσέζαρ αποσύρθηκε από την εθνική ομάδα στις 27 Μαρτίου 2018 σε έναν εντός έδρας αγώνα με τη Λευκορωσία.

Στατιστικά σταδιοδρομίας
------------------------

### Με εθνική

| Εθνική ομάδα | Έτος | Συμ. | Γκολ |
| --- | --- | --- | --- |
| Σλοβενία | 2003 | 3 | 0 |
| 2004 | 6 | 1 |
| 2005 | 7 | 0 |
| 2006 | 4 | 1 |
| 2007 | 6 | 0 |
| 2008 | 6 | 0 |
| 2009 | 9 | 0 |
| 2010 | 11 | 2 |
| 2011 | 8 | 0 |
| 2012 | 6 | 1 |
| 2013 | 8 | 1 |
| 2014 | 7 | 0 |
| 2015 | 8 | 3 |
| 2016 | 6 | 1 |
| 2017 | 5 | 0 |
| 2018 | 1 | 0 |
| Σύνολο | 101 | 10 |

Διακρίσεις
----------

**Ντιναμό Ζάγκρεμπ**

* Πρβα Λίγκα: 2002–03
* Κύπελλο Κροατίας: 2001–02, 2003–04
* Σούπερ Καπ Κροατίας: 2002, 2003

**Μαρσέιγ**

* Κύπελλο Γαλλίας: Φιναλίστ 2005-06, 2006-07

**Γουέστ Μπρόμιτς Άλμπιον**

* Φούτμπολ Λιγκ Τσάμπιονσιπ: 2007–08

Παραπομπές
----------

1. ↑  (Ισπανικά) *Argentine Soccer Database*. 49341.
2. ↑  (πολλαπλές γλώσσες) *FBref.com*. c1d18f10.
3. ↑  «As» (Ισπανικά) Grupo PRISA. Μαδρίτη. cesar/13773.
4. ↑  plus.si.cobiss.net/opac7/conor/78972003.
5. ↑  Plestenjak, Rok (26 Σεπτεμβρίου 2020). «*Poglejmo Hrvate! Slovenci bi morali biti bolj prepotentni.*» (στα Σλοβενικά). Siol. Ανακτήθηκε στις 6 Μαΐου 2021.
6. ↑  «Baggies sign Marseille defender». BBC Sport. 2 August 2007.. Ανακτήθηκε στις 7 August 2007.
7. ↑  «WBA vs Bournemouth». Γουέστ Μπρόμιτς Άλμπιον. 14 August 2007. Αρχειοθετήθηκε από το πρωτότυπο στις 6 January 2008.. Ανακτήθηκε στις 23 Οκτωβρίου 2007.
8. ↑  «WBA vs Blackpool». Γουέστ Μπρόμιτς Άλμπιον. 23 Οκτωβρίου 2007. Αρχειοθετήθηκε από το πρωτότυπο στις 25 Οκτωβρίου 2007.. Ανακτήθηκε στις 23 Οκτωβρίου 2007.
9. ↑  «WBA vs Burnley». Γουέστ Μπρόμιτς Άλμπιον. 2 February 2008. Αρχειοθετήθηκε από το πρωτότυπο στις 12 February 2008.. Ανακτήθηκε στις 23 February 2008.
10. ↑  «Boss won't pursue Cesar deal». Γουέστ Μπρόμιτς Άλμπιον. 28 Μαΐου 2008. Αρχειοθετήθηκε από το πρωτότυπο στις 2012-02-29.. Ανακτήθηκε στις 28 Μαΐου 2008.
11. ↑  «CESAR BOSTJAN: UN ALTRO NAZIONALE SLOVENO PER IL CHIEVO» (στα Ιταλικά). AC ChievoVerona. 21 Μαΐου 2010. Ανακτήθηκε στις 23 Μαΐου 2010. [*νεκρός σύνδεσμος*]
12. ↑  «Cesar e Chievo insieme fino al 2013» (στα ιταλικά). *AC ChievoVerona*. 31 Μαΐου 2011. Αρχειοθετήθηκε από το πρωτότυπο στις 21 March 2012.. Ανακτήθηκε στις 2 Ιουνίου 2011.
13. ↑  «Slovenia 1–5 Switzerland». *eu-football.info*. Ανακτήθηκε στις 6 Νοεμβρίου 2014.
14. ↑  Plestenjak, Rok (8 Οκτωβρίου 2017). «Kaj car ... Kaj kralj ... Cesar!» (στα σλοβενικά). Siol.. Ανακτήθηκε στις 8 Οκτωβρίου 2017.
15. ↑  M. L.; A. V. (27 March 2018). «Ob slovesu Cesarja trpek poraz Slovenije z Belorusijo» (στα σλοβενικά). Ljubljana: RTV Slovenija.. Ανακτήθηκε στις 28 March 2018.
16. 1 2 3 4  «Slovenia – B. Cesar – Soccerway». *soccerway.com*. Ανακτήθηκε στις 9 Ιουλίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπόστιαν Τσέζαρ** |

* Προφίλ παίκτη στην Ολυμπιακή Μασσαλίας
* Προφίλ παίκτη στο NZS (in Σλοβενική)
* Προφίλ παίκτη στο LFP
* Μπόστιαν Τσέζαρ στην ιστοσελίδα National-Football-Teams.com
* Προφίλ στο Transfermarkt.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Σλοβενία
 |

 |